Case ID: 1165735
Sentence 41: Birinci instansiya məhkəməsində məhkəmə iclasında şahid qismində dindirilmiş Şahid12 ifadə verərək göstərmişdir ki, 2018-ci ilin yanvar ayından “xxxxxxxxxxx” ASC-nin Yasamal filialının əməliyyat üzrə böyük mütəxəssisi vəzifəsində işləyir, əsasən banka müraciət edən fiziki və hüquqi şəxslərə bank hesablarının açılması, əmanətlərin qəbulu, müxtəlif köçürmələrin həyata keçirilməsi və sair bank əməliyyatları zamanı filialın müştəri xidmətləri bölümündə işləyən (ön ofis) əməkdaşların qəbul etdiyi sənədləri yoxlayıb müvafiq əməliyyatları təsdiqləyir, bəzi hallarda isə icra edir, o, Rusiya Federasiyasının vətəndaşları Təqsirləndirilən şəxs1, X45, Ukrayna vətəndaşı Təqsirləndirilən şəxs2 və Stanislav adlı şəxsləri tanımır, onlarla hər hansı münasibəti olmamış, Rusiya Federasiyasının vətəndaşı X17 isə qiyabi olaraq tanıyır, həmin şəxsi heç vaxt üzdən görməsə də iş fəaliyyətlə əlaqədar Alekseyin rəhbəri olduğu “xxxxxxxx” MMC adlı şirkətin işlədiyi bankda olan bank əməliyyatları ilə bağlı sənədlərdə sonuncunun adını görmüş, Alekseylə işlədiyi filialın ön ofisində, yəni müştəri xidmətləri bölümündə çalışan Şahid13 adlı əməkdaş kontaktda olmuş, o, isə toplanmış sənədləri yoxlayaraq müəyyən əməliyyatları təsdiq etmiş, həmin şirkətin rəhbərinin müraciəti əsasında bankda filialda 2018-ci ilin aprel ayında 4 müxtəlif valyutada hesabaçılmış, həmin hesablarla bağlı sənədləri Aleksey Vügaya təqdim etmiş, o, isə həmin sənədləri yoxlayıb təsdiq etmiş, sonradan Alekseyin müraciəti əsasında şirkət üçün bankın internet banking xidmətləri də aktiv edilmiş, bundan əlavə baş ofis tərəfindən Alekseyə “Manual entry” funksiyasının aktiv edildiyi POS-terminal da verilmiş, o, müştərilərlə kontaktda olmadığı üçün qeyd edilən əməliyyatlardan bəzilərində sadəcə sənədləri yoxlayıb, həmin əməliyyatları təsdiq etmiş, 2018-ci ilin təxminən may ayının əvvəllərində filialın müştəri xidmətlərinə (050) ***-**-** saylı mobil nömrəyə «xxxxxxxx» MMC-nin əməkdaşlarından biri zəng etmiş, o, həmin şəxsin kim olduğunu bilməmiş və üzünü görməmiş, sadəcə olaraq həmin şirkətə bankda xidmət edən əməkdaş Şahid13 işdə olmadığından həmin zəngi filialın digər əməkdaşı Fidan Əliyeva qəbul etmiş, müştəri sayının çoxluğu və rus dilini tam başa düşmədiyindən Fidan da həmin zəngi ona yönləndirmiş, onunla telefonda danışan şəxs kişi cinsindən olan rus dilli şəxs olmuş, həmin şəxs söhbətin əvvəlində «xxxxxxxx» şirkətindən zəng etdiyini demiş, internet banking xidməti vasitəsilə konvertasiya əməliyyatı yığdıqlarını lakin keçmədiyini bildirmiş, o, isə baş ofisə bu barədə məlumat verəcəyini və onların həmin əməliyyatı təsdiq edəcəklərini qeyd etmiş, bundan təxminən bir-iki saat sonra həmin şəxs yenidən banka zəng etmiş, filialın əməkdaşı yenidən həmin zəngi ona yönləndirmiş, zəng edən şəxs əvvəlki zənglə «xxxxxxxx» MMC-nin adından onunla danışan şəxs olmuş, həmin şəxs konvertasiya əməliyyatının artıq keçdiyini və avro ilə olan vəsaitləri internet banking vasitəsilə xaricə köçürmək istədiyini, ancaq bunu edə bilmədiyini demiş,o, isə işlədiyi bankın internet banking xidmətlərində xaricə vəsait köçürmə funksiyası olmadığından bunu etməyin mümkün olmadığını zəng edən şəxsin onun nəzərinə çatdırmış, bundan sonra həmin şəxs bu əməliyyatı edə bilmədiyi üçün konvertasiya etdiyi vəsaiti yenidən milli valyutaya çevirəcəyini demiş, bundan sonra o, bir daha həmin şəxslə kontaktda olmamış, onun qeyd edilən iki haldan başqa “xxxxxxxx” şirkətinin hər hansı işçisi ilə əlaqəsi olmamışdır; təxminən 2018-ci ilin may ayının ortalarında onlara bankın baş ofisindən “xxxxxxxx” şirkəti şübhəli əməliyyatlar həyata keçirdiyi üçün şirkətin bankdakı əməliyyatları dayandırılması barədə məlumat verilmiş, bir neçə gün sonra bankdaxili aparılmış araşdırma nəticəsində «xxxxxxxx» MMC-nin fəaliyyətinin qanunsuz olması və xarici ölkə vətəndaşlarının bank kartlarından vəsaitlərin oğurlanması ilə məşğul olması məlum olmuşdur.